polyglot-tagger/wikipedia-language-snippets-filtered huggingface dataset:
دمشق فتح کر کے اسلامی فوجیں آگے بڑھیں اور مقام فحل میں خیمہ افگن ہوئیں،رومیوں کا پڑاؤ فحل کے سامنے مقام ہسیان میں تھا ، انہوں نے حضرت ابوعبیدہ بن جراح رضی اللہ تعالیٰ عنہ کے پاس مصالحت کا پیام بھیجا اور گفت وشنید کے لیے ایک سفیر بلایا، چنانچہ حضرت معاذ بن جبل ؓ اس عہدہ پر مامور ہوئے،لیکن یہ سفارت بے نتیجہ رہی اور رومیوں نے براہِ راست حضرت ابو عبیدہ ؓ سے گفتگو کرنے کے لیے قاصد بھیجا، جس وقت وہ پہنچا تو یہ دیکھ کر متحیر رہ گیا کہ یہاں پر ایک ادنی واعلی ایک ہی رنگ میں ڈوبا ہوا ہے اور افسری اور ماتحتی کی کوئی تمیز نظر نہیں آتی آخر اس نے گھبراکر پوچھا کہ تمہارا سردار کون ہے؟
لوگوں نے حضرت ابوعبیدہ ؓ کی طرف اشارہ کیا،اس وقت وہ زمین پر بیٹھے ہوئے تھے، اس نے متعجب ہوکر کہا کیا درحقیقت تم ہی سردار ہو؟
فرمایا ہاں" قاصد نے کہا " تمہاری فوج کو دو اشرفیاں فی کس دیں گے،تم یہاں سے چلے جاؤ، حضرت ابوعبیدہ بن جراح ؓ نےا نکار فرمایا، اور قاصد کے تیور دیکھ کر فوج کو تیاری کا حکم دے دیا، غرض دوسرے دن جنگ شروع ہوئی،حضرت ابو عبیدہ بن الجراح ؓ ایک ایک صف میں جاکر کہتے تھے۔
حضرت ابو عبیدہ ؓ خود فوج میں تھے اور دانشمندی کے ساتھ سب کو لڑا رہے تھے،یہاں تک کہ مسلمانوں کی قلیل تعداد نے رومیوں کی پچاس ہزار باقاعدہ فوج کو شکست دے دی، اور ضلع اردن کے تمام مقامات فرزندانِ توحید کے زیر نگین ہو گئے۔
شام جیسے سرسبز و شاداب ملک کا ہاتھ سے نکل جانا رومیوں کے لیے سخت سوہان روح تھا، انہوں نے جزیرہ اور آرمینیا والوں کی امداد سے ایک مرتبہ پھر قسمت آزمائی کی اور ایک عظیم الشان جمعیت کے ساتھ حمص کی طرف بڑھے۔
مجاہدین نے اس زور سے حملہ کیا کہ رومیوں کے پاؤں اکھڑ گئے اور مرج الدیباج تک بھاگتے چلے گئے، اس طرح رومیوں کی آخری کوشش بھی نا کام رہی اور پھر انہیں کبھی پیش قدمی کا حوصلہ نہ ہوا۔
حضرت خالد بن ولید رضی اللہ تعالیٰ عنہ دمشق کے امیر یا والی مقرر ہوئے تھے،لیکن 17ھ میں حضرت عمر بن خطاب رضی اللہ تعالیٰ عنہ نے ان کو معزول کر کے یہ عہدہ بھی حضرت ابوعبیدہ بن جراح ؓ کو تفویض کیا، حضرت خالد بن ولید رضی اللہ عنہ دمشق سے روانہ ہونے لگے تو انہوں نے لوگوں سے کہا، تمہیں خوش ہونا چاہیے کہ امینِ امت تمہار والی ہے حضرت ابو عبیدہ بن الجراح رضی اللہ عنہ نے اس کے جواب میں کہا میں نے رسول اللہ ﷺ سے سنا ہے کہ خالد ؓ خدا کی تلواروں میں سے ایک تلوار ہے، غرض اسی لطف و محبت کے ساتھ امارت یا ولایت کا چارج لینے کے بعد ملکی انتظامات میں مصرورف ہوئے۔
حضرت عمر رضی اللہ عنہ نے انتظامی حیثیت سے ملک شام میں جو مختلف اصلاحیں جاری کیں،ان میں سے اکثر حضرت ابوعبیدہ بن جراح رضی اللہ عنہ کے ہاتھ سے عمل میں آئیں، 18ھ میں جب عرب میں قحط پڑا تو نہایت سرگرمی کے ساتھ شام سے چار ہزار اونٹ غلے سے لدے ہوئے بھیجے اشاعت اسلام کا بھی ان کو خاص خیال تھا،چنانچہ قبیلہ تنوخ، بنوسلیج اور عرب کے دوسرے بہت سے قبائل جو مدت سے شام میں آباد ہو گئے تھے اور عیسائی مذہب کے پیرو تھے، صرف ابوعبیدہ بن جراح ؓ کی کوشش سے حلقہ بگوشِ اسلام ہوئے، بعض شامی اور رومی عیسائی بھی ان کے اخلاق سے متاثر ہوکر اسلام لائے۔
یہاں سے چھوٹے چھوٹے مقات فتح کرتے ہوئے حمص کی طرف بڑھے اور محاصرہ کا سامان پھیلا دیا، اہل حمص کچھ عرصہ تک کمک کی امید پر مدافعت کرتے رہے ،لیکن جب ہرطرف سے مایوسی ہوئی تو انہوں نے خود بخود شہر حوالہ کر دیا، ابوعبیدہ بن جراح ؓ نے یہاں عبادہ بن صامت ؓ کو چھوڑ کر لاذقیہ کا رخ کیا اور راہ میں شیراز، حماۃ، معرۃ النعمان اور دوسرے مقامات میں اسلامی جھنڈا گاڑتے ہوئے منزل مقصود پر دم لیا۔
لاذقیہ نہایت مستحکم مقام تھا، حضرت ابوعبیدہ بن جراح رضی اللہ عنہ نے اس کو فتح کرنے کی ایک نئی تدبیر اختیار کی،یعنی میدان میں بہت سے پوشیدہ غار کھدوائے، اور محاصرہ اٹھا کر حمص کی طرف روانہ ہو گئے شہر والوں نے جو مدت کی قلعہ بندی سے تنگ آگئے اس کو تائید غیبی خیال کیا، اور اطمینان کے ساتھ شہر پناہ کا دروازہ کھول کر کاروبار میں مصروف ہو گئے،لیکن حضرت ابوعبیدہ بن جراح ؓ اس رات کو اپنے سپاہیوں کے ساتھ پلٹ کر غاروں میں چھپ رہے تھے،صبح کے وقت نکل کر دفعۃ شہر میں گھس گئے اور آسانی کے ساتھ اسلام کا علم بلند کر دیا۔
جابیہ پہنچ کر ابوعبیدہ بن جراح ؓ طاعون میں مبتلا ہوئے، جب مرض کی زیادہ شدت ہوئی، تو حضرت معاذ بن جبل ؓ کو جو ان کے اسلامی بھائی تھے اپنا جانشین کیا اور لوگوں کو جمع کرکے ایک نہایت مؤثر تقریر کی، آخر میں فرمایا، صاحبو یہ مرض خدا کی رحمت اور تمہارے نبی کریم ﷺ کی دعوت ہے،پہلے بہت سے صلحائے روزگار اس میں جاں بحق ہو گئے ہیں اور اب عبیدہ ؓ بھی اپنے خدا سے اس سعادت میں حصہ پانے کا متمنی ہے۔
نماز کا وقت آیا تو حضرت ابو عبیدہ ؓ نے اپنے جانشین کو نماز پڑھانے کا حکم دیا، ادھر نماز ختم ہوئی اور اُدھر راضی برضائے الہی یعنی ابو عبید بن الجراح ؓ امین الامت نے داعیِ حق کو لبیک کہا، حضرت معاذ بن جبل نے تجہیز و تکفین کا سامان کیا اور حاضرین کے سامنے ایک مؤثر پردرد تقریر کے بعد کہا"صاحبو! آج تم سے ایک شخص ایسا اُٹھ گیا کہ خدا کی قسم میں نے اس سے زیادہ صاف دل، بے کینہ، سیر چشم، عاقبت اندیش، باحیا اور خیر خواہِ خلق کبھی نہیں دیکھا، پس خدا سے اس کے لیے رحم و مغفرت کی دعا کرو"۔
حضرت ابوبکر صدیق رضی اللہ عنہ نے مسند نشینی کے بعد 13ھ میں ملک شام پر کئی طرف سے لشکر کشی کا اہتمام کیا،حضرت ابو عبیدہ بن الجراح ؓ کو حمص پر یزید بن ابی سفیان رضی اللہ عنہ کو دمشق پر شرجیل کو ارون پر عمروبن العاص ؓ کو فلسطین پر مامور کیا، اور ہدایت کی کہ جب سب ایک جگہ مجتمع ہو جائیں تو ابو عبیدہ بن جراح ؓ سپہ سالار عام ہوں گے۔
حضرت ابوعبیدہ بن جراح رضی اللہ تعالیٰ عنہ جب عرب کی سرحد سے باہر نکلے تو کثیر التعداد رومی فوجوں کا سامنا ہوا یہ دیکھ کر انہوں نے تمام اسلامی فوجوں کو یکجا کر لیا اور دربارِ خلافت سے مزید کمک طلب کی،چنانچہ حضرت خالید بن ولید رضی اللہ تعالیٰ عنہ جو عراق کی مہم پر مامور تھے،دربارِ خلافت کے حکم سے راہ میں چھوٹی چھوٹی لڑائیاں لڑتے ہوئے شامی فوج سے آکر مل گئے اور متحد فوج نے بصریٰ، فحل اور اجنادین کو فتح کرکے دمشق کا محاصرہ کر لیا۔
رجب المرجب 8ھ میں ایک دوسری مہم خود حضرت ابو عبیدہ بن الجراح رضی اللہ عنہ کی زیر قیادت ساحلی علاقہ کی طرف روانہ کی گئی؛ تاکہ قریشی قافلوں کی نقل وحرکت کا پتہ چلائیں، اور سامانِ رسد میں صرف کھجوریں ساتھ کردی گئیں،یہاں تک کہ جب یہ سرمایہ ختم ہونے لگا تو چند دنوں تک صرف ایک ایک کھجور پر قناعت کرنا پڑی ، لیکن خدائے پاک نے بہت جلد یہ مصیبت دور کردی اور سمندر کے کنارے ایک ایس عظیم الشان مچھلی مل گئی کہ مجاہدین نے عرصہ تک اس پر گذر اوقات کی اور کامیابی کے ساتھ مدینہ منورہ واپس آئے۔
عامر نام، ابوعبیدہ کنیت، امین الامۃ لقب، گووالد کا نام عبد اللہ تھا لیکن دادا کی طرف منسوب ہوکر ابن الجراح کے نام سے مشہور ہوئے ، سلسلہ نسب یہ ہے عامر بن عبد اللہ بن الجراح ابن ہلال بن اُہیب بن ضبہ بن الحارث بن الفہر القرشی الفہری ، حضرت ابوعبیدہ بن جراح رضی اللہ تعالیٰ عنہ کا سلسلہ نسب پانچویوں پشت میں فہر پر حضرت سرورِ کائنات ﷺ سے مل جاتا ہے۔
حضرت ابو عبیدہ بن الجراح رضی اللہ تعالیٰ عنہ، حضرت ابوبکر صدیق رضی اللہ تعالیٰ عنہ کی تبلیغ و دعوت پر حلقہ بگوش اسلام ہوئے، اس وقت تک رسول اللہ صلی اللہ تعالیٰ علیہ وآلہ وسلّم ارقم بن ابی ارقم کے مکان میں پناہ گزین نہیں ہوئے تھے۔
اگرچہ یورو زون میں اسٹونیا غریب ترین ملک شمار ہوتا ہے اور اس کی آمدنی کل یورو زون کی آمدنی کا 0.2 فیصد ہے تاہم اس کے بجٹ کے خسارے اور قرضوں کی مقدار پورے گروپ میں سب سے کم ہے۔
معدنی ذرائع سے بجلی پیدا کرنا، مواصلات، ٹیکسٹائل، کیمیکل مصنوعات، بینکاری، خدمات، خوراک اور ماہی گیری، لکڑی، جہاز سازی، الیکٹرانکس اور نقل و حمل مقامی معیشت کے اہم ترین جزو ہیں۔
دوسری جنگِ عظیم اور پھر روسی قبضے کے دوران میں ہونے والے مالی نقصانات کی وجہ سے اسٹونیا کی معیشت کمزور ہو گئی تھی جس کے نتیجے میں فن لینڈ اور سوئیڈن کی نسبت اسٹونیا کے لوگ بہت غریب ہو گئے۔
کابینہ کا کام اندرونی اور خارجہ پالیسیوں کو حکومت کی مرضی کے مطابق تشکیل دینا، حکومتی اداروں کے کام کی دیکھ بھال اور اپنے اختیارات میں آنے والے تمام فرائض کی ذمہ داری ہوتی ہے۔
روسی قبضے سے قبل اسٹونیا کے آخری وزیرِ اعظم نے اب اعلان کیا کہ 1904 سے 1923 کے درمیان میں پیدا ہونے والے تمام صحت مند افراد فوج میں شمولیت اختیار کریں۔
اگرچہ کچھ اسٹونین افراد جرمن افواج میں شامل ہو چکے تھے لیکن ان کی اکثریت نے جرمن فوج میں 1944 میں شمولیت اختیار کی جب اسٹونیا پر روس کے ایک اور حملے کا وقت آ چکا تھا اور اسٹونین جان چکے تھے کہ جرمنی یہ جنگ نہیں جیت سکتا۔
روسی فوج کی بڑھتی ہوئی جارحیت کے پیشِ نظر اعلیٰ تعلیم یافتہ نوجوان ہزاروں کی تعداد میں تھے اور ان کے پاس دو ہی راستے تھے کہ یا تو وہ جرمنوں کے ساتھ فرار ہو جائیں یا پھر فن لینڈ اور سوئیڈن نکل جائیں۔
12 جنوری 1949 کو روسی وزراء کی کونسل نے اعلان جاری کیا کہ تمام مقامی افراد جو مزاحمت کرتے ہوں، کو ان کے خاندان کے ہمراہ ملک بدر کر دیا جائے۔
اس وقت ملک کے تحفظ کے ساتھ ساتھ ایسی فوج کی تیاری بھی جاری ہے جو ناٹو اور یورپی یونین کے اراکین ممالک کی افواج کے ساتھ مل کر کام کر سکیں۔
مزید برآں یہ اسمبلی صدر کے مشورے سے مرکزی بینک کے چیئرمین، آڈیٹر جنرل، لیگل چانسلر اور مسلح افواج کے کمانڈر ان چیف وغیرہ کا تعین کرتی ہے۔
اگرچہ ابتدا میں اسٹونین لوگوں نے جرمن افواج کو اپنا نجات دہندہ سمجھا اور انہیں اسٹونیا کی آزادی سامنے دکھائی دینے لگی لیکن جلد ہی احساس ہو گیا کہ جرمن انہیں آزادی دلانے نہیں بلکہ ان پر قبضہ کرنے آئے ہیں۔
13ویں صدی کے آغاز میں ایک مقامی سردار نے 6٫000 جوانوں کی مدد سے غیر ملکی افواج کو نکال باہر کرنے اور ملک کو متحد کرنے کی ٹھانی لیکن بعد ازاں ستمبر 1217 میں ایک جنگ میں مارا گیا۔
سوئیڈن، ڈنمارک بالخصوص فن لینڈ کے ساتھ تاریخی تعلقات کی بنیاد پر اسٹونیا خود کو بالٹک ریاستوں کی بجائے نارڈک ریاست سمجھتا ہے۔
متوازن بجٹ، نہ ہونے کے برابر عوامی قرضے، یکساں شرحِ انکم ٹیکس، فری ٹریڈ، بینکاری کے شعبے میں مقابلے، نت نئی ای سروسز کے علاوہ موبائل فون پر استعمال ہونے والی خدمات اسٹونیا کی معیشت کے اہم ستون ہیں۔
1917 کے انقلاب کے بعد جب روس پر بالشویک لوگوں نے قبضہ کیا اور جرمن فوج نے روس کے خلاف کامیابیاں حاصل کیں تو 23 فروری 1918 کو پیرنُو اور 24 فروری کو ٹالِن میں آزادی کا اعلان کر دیا۔
حالیہ برسوں میں عوام اس بات پر بحث کر رہی ہے کہ آیا 2016 میں ناروا کے ایٹمی بجلی گھر کے بند ہونے سے قبل دیگر ایٹمی بجلی گھر بنائے یا نہیں۔
ضلعی دار الحکومت بہاولپور، جو دریائے ستلج کے بالکل جنوب میں واقع ہے، کی بنیاد نواب محمد بہاول خان عباسی نے 1748ء میں رکھی تھی اور اسے 1874ء میں برطانوی حکومت کی جانب سے میونسپلٹی کا درجہ دیا گیا۔
مغل سلطنت کے زوال کے بعد، سکھ سلطنت نے پنجاب کے کچھ علاقوں پر قبضہ کیا لیکن بہاولپور سٹی انتظامیہ اور ریاست کے عباسی نوابوں کا مرکز تھا اور یہ شہر انگریزی حکومت کی معاونت اور نوابان بہاولپور کی حکمت عملی کی وجہ سے سکھ یلغار سے محفوظ رہا۔
1947ء میں پاکستان کی آزادی کے بعد، اقلیتی ہندو اور سکھوں نے ہندوستان ہجرت کی جب کہ ہندوستان سے آئے ہوئے مسلمان مہاجرین کافی تعداد میں ضلع بہاولپور میں آباد ہوئے۔
سرائیکی زبان، پنجابی اور ہریانوی یہاں کی سب سے زیادہ بولی جانے والی زبانیں ہیں، جبکہ اردو بھی یہاں بولی اور سمجھی جاتی ہے اور انگریزی یہاں کی سرکاری زبان ہے۔
صوبہ پنجاب کے جنوب میں واقع ضلع بہاولپور کے جنوب اور جنوب مشرق میں ہندوستان، شمال مشرق میں بہاولنگر، اس کے شمال میں وہاڑی، لودھراں اور ملتان ، مغرب میں رحیم یار خان اور شمال مغرب میں مظفر گڑھ کے اضلاع واقع ہیں۔
1998 کی مردم شماری کے مطابق ، ضلع میں سب سے زیادہ بولی جانے والی پہلی زبان سرائیکی ہے جس کا ضلعے میں آبادی کا تناسب 64.3 فیصد ، پنجابی 28.4 فیصد اور اردو 5.5 فیصد ہے۔
ہاتھی کی کھائی ہوئی زیادہ تر خوراک ہضم ہوئے بغیر خارج ہو جاتی ہے، سو دیگر جانور بشمول گبریلے ہاتھی کے فضلے سے پیٹ بھرتے ہیں۔
یوگنڈا کے مرچیسن فالز نیشنل پارک میں ہاتھیوں کی وجہ سے کئی چھوٹے پرندوں کی بقا کو خطرہ لاحق ہو گیا ہے کہ یہ پرندے درختوں پر انحصار کرتے ہیں۔
پہلے تین ماہ بچہ اپنی ماں کے دودھ پر گزارا کرتا ہے جس کے بعد وہ سبزہ کھانے کے قابل ہو جاتا ہے اور سونڈ سے پانی بھی پینے لگتا ہے۔
سونڈ سے ہاتھی ۳۵۰ کلو تک وزن اٹھا سکتا ہے اور دوسری جانب سونڈ اتنی حساس ہوتی ہے کہ وہ مونگ پھلی کا چھلکا بھی آسانی سے توڑ سکتا ہے اور مونگ پھلی خراب نہیں ہوتی۔
ہاتھی اپنے نتھنے ۳۰ فیصد تک پھیلا سکتا ہے جس سے ہوا کی گزرگاہ ۶۴ فیصد بڑھ جاتی ہے اور ہاتھی انسانی چھینک سے ۳۰ گنا زیادہ رفتار سے ہوا خارج کر سکتا ہے جو ۱۵۰ میٹر فی سیکنڈ بنتی ہے۔
ان کا باہمی رابطہ چھونے، دیکھنے، سونگھنے اور آواز کے ذریعے ہوتا ہے اور ہاتھی انفراساؤنڈ اور سائزمک ذریعوں سے طویل فاصلوں تک ایک دوسرے رابطہ استوار کر سکتے ہیں۔
نر ہوں یا بچوں والے گروہ، عموماً ایک دن میں ۲۰ کلومیٹر سے زیادہ فاصلہ طے نہیں کرتے اگرچہ ایک مرتبہ نمبیبیا کے اٹوشیا علاقے کے ہاتھی ۱۸۰ کلومیٹر کا فاصلہ بھی طے کر چکے ہیں۔
افریقہ اور ایشیا میں بڑے دانتوں والے ہاتھیوں کے شکار کی وجہ سے فطری چناؤ کے سبب چھوٹے دانتوں یا بنا دانتوں والے ہاتھی زیادہ دکھائی دیتے ہیں۔
تیز چلتا ہوا ہاتھی دوڑتا ہوا محسوس ہوتا ہے کہ اس کی رفتار ۲۵ کلومیٹر فی گھنٹہ یا ۱۶ میل فی گھنٹہ تک پہنچ جاتی ہے۔
نوجوان ماداؤں کے لیے بڑی عمر کے مست ہاتھی کی قربت پریشانی کا سبب بن سکتی ہے، اس لیے اس کی بڑی رشتہ دار ہتھنیاں اس کے قریب رہتی ہیں۔
ہاتھی انفراسانک آواز بھی نکال سکتے ہیں جن کا تعدد ۱۴ سے ۲۴ ہرٹز ہوتا ہے اور یہ آوازیں ۱۰ سے ۱۵ سیکنڈ تک جاری رہ سکتی ہیں۔
سونڈ کے سامنے والے پٹھے عقبی پٹھوں کی نسبت زیادہ مضبوط ہوتے ہیں اور جب ہاتھی سونڈ کو اندر کی طرف موڑ کر کوئی چیز پکڑ لے تو اس کی گرفت کافی مضبوط ہوتی ہے۔
سخت ہونے کے باوجود ہاتھی کی کھال کافی حساس ہوتی ہے اور نمی برقرار رکھنے، دھوپ سے محفوظ رکھنے اور حشرات کے کاٹنے سے بچاؤ کے لیے اسے کیچڑ کی ضرورت رہتی ہے۔
ہاتھی کے وزن کے اعتبار سے کھال کا رقبہ کم ہوتا ہے اور اس وجہ سے وہ جلد کے ذریعے حرارت کا اخراج کرنے میں مشکل محسوس کرتا ہے کہ یہ تناسب انسان کی نسبت کئی گنا کم ہوتا ہے۔
بیرونی دانت کاٹنے والے دانتوں کی تبدیل شدہ شکل ہے اور ہتھیار اور آلے کے طور پر کام کرتے ہیں اور کھدائی اور چیزوں کو حرکت دینے میں مدد دیتے ہیں۔
ہاتھی کے کان درمیان میں ۱ تا ۲ ملی میٹر موٹے ہوتے ہیں جبکہ نچلا سرا جسم کے قریب سب سے موٹا ہوتا ہے تاکہ اسے بہتر سہارا ملے۔
عام ممالیہ جانوروں کے دانت جبڑے سے نکلتے ہیں جبکہ ہاتھی کے دانت جبڑے کے سرے سے شروع ہوتے اور حرکت کرتے ہوئے آگے کو بڑھتے ہیں۔
افریقی جھاڑیوں والے ہاتھی اور ایشیائی ہاتھی معدومیت کے خطرے سے دوچار شمار ہوتے ہیں جبکہ افریقی ہاتھی کو معدومیت کے شدید خطرے کا دوچار گردانا جاتا ہے۔
اس کیفیت میں ہاتھی چلتے ہوئے سر اٹھاتا اور ہلاتا ہے، کان بے ترتیب ہلتے ہیں، اپنی دانتوں سے زمین کھودتا ہے، درختوں پر خراشیں ڈالتا ہے اور پیشاب کرتا ہے۔
اگلی اور پچھلی ٹانگیں یکساں وزن اٹھا سکتی ہیں مگر اگلی ٹانگیں تقریباً ۶۰ فیصد جبکہ پچھلی ٹانگیں ۴۰ فیصد وزن اٹھاتی ہیں۔
کمزور ہاتھی اپنے سر اور سونڈ کو جھکانے کے علاوہ کانوں کو جسم کے ساتھ چپکا لیتے ہیں جبکہ لڑائی پر آمادہ ہاتھی کے کان الٹے ۸ کی شکل میں ہوتے ہیں۔
نر ہاتھی ایسی ماداؤں کا پیچھا کر کے ان کے پیشاب کا جائزہ لیتا ہے اور پیشاپ کی کچھ مقدار اپنے منہ میں تالو پر لگا کر ہارمون کی مقدار جانچتا ہے۔
ہاتھی کی عام طور پر تین اقسام ہیں، افریقی بش ہاتھی، افریقی جنگلی ہاتھی اور ایشیائی ہاتھی، جسے انڈین ہاتھی بھی کہا جاتا ہے، جبکہ اس کی بقیہ اقسام برفیلے زمانے میں تقریبا 10،000 دس ہزار سال پہلے معدوم ہو چکی ہیں۔
ہتھنیوں میں بھی ہم جنسیت کا رویہ دیکھا گیا مگر ایسا صرف قید میں ہوتا ہے جس میں دو مادائیں اپنی سونڈوں سے ایک دوسرے کی مشت زنی کرتی ہیں۔
یہ دور آج سے ۸ء۱ سے ۹ء۱ کروڑ سال قبل واقع ہوا اور اس سے ہاتھیوں کو افریقہ سے نکل کر یوریشیا اور بعد ازاں ۶ء۱ سے ۵ء۱ کروڑ سال قبل شمالی امریکہ تک بیرنگ زمینی پل کے ذریعے پہنچ گئے۔
پلیئسٹوسین دور کے اوائل میں سونڈ والے جنرا میں ہاتھیوں کے خاندان کے علاوہ سبھی ارکان امریکہ کے باہر ختم ہو گئے اور جو باقی بچے، وہ امریکہ میں بھی جنوبی امریکہ کو منتقل ہو گئے۔
اب اس کا رخ شمال مغرب کی طرف ہوا اور لگاتار لڑائیوں کے بعد اس نے اٹک، ملتان، کشمیر، ہزارہ، بنوں، ڈیرہ جات اور پشاور فتح کرکے اپنی سلطنت میں شامل کر لیے۔
رنجیت سنگھ نے نواب مظفر کو قتل کیا جس سے بلوچوں اور پٹھانوں نے رنجیت سنگھ سے بدلہ لینے کا عہد کیا اور اس محاذ کی سرپرستی بلوچ سردار میر بلوچ خان جتوئی نے کی۔
شیر شاہ کے مقام پر جرگہ ہوا جس میں بلوچ خان کی فوج جس کا سپہ سالار اس کے بڑے بھائی میر رحیم خان کا بیٹا میر مزار خان تھا اور رنجیت سنگھ کی فوج جس کا سپہ سالار اس کا بیٹا کھڑک سنگھ تھا جنگ کے لیے تازہ دم کھڑی تھی۔
جرگے میں ضابطے کے مطابق شیر شاہ کی ملکیت قدیم سے جتوئی سردار میر رحیم خان کی مفتوحہ ملکیت تھی لہذا جرگے کی سرپرستی بلوچ خان نے کرنی تھی جبکہ رنجیت سنگھ نے کہا کہ میں ملتان کی ریاست کا والی ہوں لہذا سرپرستی میری ہو گی۔
چونکہ بلوچ قوم تو آئی بھی جنگ کرنے اور نواب مظفر خان کا بدلہ لینے تھی لہذا انہوں نے بغیر کسی شرط شرائط کو مانے جنگ شروع کر دی اور جرگے کے دوران ہی لڑائی شروع ہو گئی جس کے نتیجے میں رنجیت سنگھ مارا گیا۔
انگریز لارڈ نے بگڑتی صورتحال کو کنٹرول کرتے ہوئے ساہی وال سے سندھ کی حدود تک کے علاقے بلوچ قوم کی ملکیت قرار دے دیا جس پر سردار بلوچ خان کا غصہ ٹھنڈا ہوا اور کئی دنوں کے مزاکرات کے بعد رنجیت سنگھ کی لاش کو آخری رسومات کے لیے لاہور لےجایا گیا۔
اور سکھوں میں اپنی ساکھ اور مسلمانوں میں اپنے خوف کو برقرار رکھنے اور رنجیت سنگھ کی نسل کشی کو چھپانے اور اسکی عبرت ناک موت کو تاریخ میں بدلنے کے لیے سارے قصے کو فرضی رنگ دیا گیا اور رنجیت سنگھ کی موت کو بیماری کا سبب قرار دیا گیا۔
لاہور شہر مغل بادشاہ ظہیر الدین بابر کے زمانے سے ہی مغلیہ سلطنت کا حصہ رہا ہے اور مغل بادشاہوں کا پسندیدہ شہر تھا جو اکثر یہاں اپنا دربار لایا کرتے تھے۔
سکھ سرداروں نے بھی مرہٹوں میں شمولیت اختیار کی اور پنجاب کے بیشتر حصوں میں اپنی چھوٹی چھوٹی جاگیریں قائم کیں جنہیں مثل کہا جاتا ہے۔
دہلی کی مغل سلطنت کو مرہٹوں سے جنگ کی امید نہیں تھی، اس لیے انہوں نے مرہٹوں کے خلاف افغانستان کے بادشاہ احمد شاہ ابدالی سے مدد طلب کی اور اسے ہندوستان پر حملہ کرنے کی دعوت دی۔
رنجیت سنگھ کے دادا چرہت سنگھ اور دوسرے سکھ سرداروں کو احمد شاہ ابدالی کا پنجاب میں آنا پسند نہیں تھا، انہوں نے ابدالی کی فوج کو مارنا شروع کر دیا۔
رنجیت سنگھ کو پنجاب کی سرزمین پر اپنی حکمرانی قائم کرنے سے روکنے کے لیے افغانستان کے حکمران زمان شاہ نے افغان فوج کو بھاری توپ خانے کے ساتھ رنجیت سنگھ سے لڑنے کے لیے بھیجا۔
رنجیت سنگھ افغان حکمران زمان شاہ کی فوجوں تک پہنچ گیا اور ان کے علم میں لائے بغیر انہیں گجرانوالہ کے قریب لے گیا اور جہلم تک ان کا تعاقب کیا۔
بالآخر قصور کے حکمران نے مقدمہ مان لیا اور اسے بری کر دیا، لیکن اگلے سال اس نے دوبارہ مقدمہ کی پیروی نہ کی، چنانچہ رنجیت سنگھ نے دوبارہ حملہ کر کے مقدمہ اور جرمانہ دونوں وصول کر لیے۔
جب قصور والا نے 1806 میں دوبارہ بغاوت کی تو رنجیت سنگھ نے حملہ کر کے اس کے علاقے پر قبضہ کر لیا، حکمران کو قلعہ ممکوٹ اور قصور کو کچھ جاگیر دے دی۔
اس بار اس نے دیوان موتی داس کو گورنر مقرر کیا اور شام سنگھ اٹاری والا، جوالا سنگھ پڈھ نیا اور مسر دیوان چند کو وادی میں مہمات میں مدد کے لیے چھوڑ دیا۔
افغان فوج کو تربیت یافتہ فوج کے مقابلے میں ایک غیر تربیت یافتہ فورس سے بھاری جانی نقصان اٹھانا پڑا اور ان میں سے نصف مارے گئے لیکن ان کے بقیہ دستے کو پہاڑی مورچوں سے نہیں ہٹایا جا سکا۔
دوسری طرف قبائلی فوجوں کی پوزیشن کمزور پڑ گئی اور شام کے بعد وہ پہاڑی محاذ سے نیچے آگئے اور باقی غازی سکھ فوجوں سے لڑتے ہوئے پہاڑوں میں چھپ گئے اور اس طرح فتح سکھ فوج کے حصے میں آئی۔
جب وزیر خان کو نوشہرہ میں ہونے والے واقعے کے بارے میں پتہ چلا تو وہ پشاور سے اپنے بھائی کی مدد کے لیے بھاگا جو قبائلی فوج کی کمان کر رہا تھا۔
تمام پہاڑی چوٹیاں افغان فوج کے کنٹرول میں تھیں، اس لیے سکھ فوج کے لیے دریا کو عبور کرنا بہت مشکل تھا، کیونکہ پہاڑیوں پر تعینات پٹھان فوج کشتی کے پل کی تعمیر میں رکاوٹ بن رہی تھی۔
رنجیت سنگھ کی افواج نے حضوری باغ کا محاصرہ کر لیا اور چت سنگھ نے ہتھیار ڈال دیے اور اسے اپنے خاندان کے ساتھ شہر چھوڑنے کی اجازت دے دی گئی۔
اگرچہ رہائشی نے سکھ سربراہوں کو لاہور دربار کے ساتھ برتاؤ میں برطانوی کے اثر و رسوخ پر قائل نہیں کیا، لیکن اسے کم از کم امید تھی کہ برطانوی حکام ان کے ساتھ ہمدردی کریں گے اور ضرورت پڑنے پر مدد سے انکار کر دیں گے۔
" یہاں پر اوپر لکھی گئی تحریر میں مہاراجہ رنجیت سنگھ کی موت پر پنجاب سےبُغض رکھتےہوئےحقائق کو چھپاتےہوئے مبالغہ سےکام لیاگیاہےمہاراجہ رنجیت سنگھ پنجاب کے مظلوم عوام کا خالص و حقیقی رہنما و محافظ تھا یہ بات اس سے بھی ثابت ہوتی ہے کہ لاہور کی عوام میں مقبول و معتبر تمام مزاہب مسلمان ، ہوند ، اور سکھ لیڈران نے بھنگیوں کے ظلم و نا انصافیوں کا مقابلہ کرتے ہوئے مہاراجہ رنجیت سنگھ کو خط لکھ کر لاہور بلایا اور لاہور کی عوام کے ظالم بھنگیوں سے نجات دلائی
شاہی دربار بلایا گیا اور یار محمد خان کو پشاور کا گورنر مقرر کیا گیا، اور اس نے مہاراجہ سے رنجیت سنگھ کو ایک لاکھ دس ہزار روپے کا خراج دینے کا وعدہ کیا۔
فتح رنجیت سنگھ پر پھولوں، گلابوں اور پتوں کی پتیاں نچھاور کی گئیں اور اس کے جواب میں مہر اوچا نے گلیوں میں فتح کا جشن منانے والے لوگوں کو سونے اور چاندی کے سکے دئیے۔
کئی لڑائیوں کے بعد اس نے مغلوں سے کئی علاقوں کو فتح کیا اور سکھ سلطنت کو بحال کیا اور اٹھارہ سال کی عمر میں اس نے لاہور پر قبضہ کر کے اسے اپنا دار الحکومت بنایا۔
شیر پنجاب مہاراجہ رنجیت سنگھ کی پیدائش 13 نومبر 1780ء کو سکرچکیہ مثل کے سردار مہاں سنگھ اور سردارنی راج کور جو جیند سردار گجپت سنگھ کی بیٹی تھی اور مالوہ کا ہونے کی وجہ سے اس کو ”مائی ملوین” بھی کہا جاتا تھا، کے گھر پیدا ہوا۔
ماں باپ کا اکیلا اکیلا بیٹا تھا بڑے لاڈ پیار سے پلا پر بچپن میں چیچک نکلنے کی وجہ سے اس کی ایک آنکھ جاتی رہی اور منہ پر چیچک کے بھاری داغ پڑ گئے
رنجیت سنگھ کی شہرت کی افواہیں لاہور تک پہنچیں تو شہر کے ہندو، مسلمان اور سکھ، جو بھنگی سرداروں کی حکمرانی سے بہت ناراض تھے، اکٹھے ہوئے اور رنجیت سنکھ سے اپیل کی کہ وہ انہیں اس قہر سے بچائیں۔
شاہ زمان نے انہیں ڈھونڈنے کی سرتوڑ کوشش کی، مگر ناکامی ہوئی، کیونکہ وہ جنگلوں، پہاڑوں اور اپنے مضبوط قلعوں میں چھپ چکے تھے۔
دوسری وجہ یہ بھی تھی کی گورو گوبند سنگھ جی نے سکھوں کو ایک مارشل قوم کا روپ دیا جس کی وجہ سے زمین سے جڑی کاشتکاروں کی جماعت بہادری اور فوجی طاقت میں کھتروں راجپوتوں اور پٹھانوں سے بھی آگے نکل گئی۔
اور راجہ کی ستلج اور ہمارے علاقوں کے درمیان کی ریاستوں کو زیر کرنے کی کوشش، جو موجودہ حالات سے مختلف ہے، خود تفاضی کی بنیاد پر ایک مسئلہ کھڑا کر سکتی ہے۔
جب رنجیت سنگھ کے وزیرِ خارجہ کافر عزیز الدین نے برطانوی ہند کے گورنر جنرل لارڈ آکلینڈ سے شملہ میں ملاقات کی تو لارڈ آکلینڈ نے عزیز الدین سے پوچھا کہ مہاراجہ کی کون سی آنکھ اندھی تھی؟
مثلوں کے وقت سے ہی پڑھائی سے زیادہ اہم حربی فنون ،گھڑ سواری، شکار کھیلنا، جنگی کرتب، نشانے بازی اور تیراکی تھی جو رنجیت سنگھ کی پڑھائی کے ضروری موضوع تھے۔
ایک مرتبہ سودرا کی مہم کے دوران مہاں سنگھ اچانک بیمار ہو گیا، اس کو واپس آنا پڑا تو مہاراجہ رنجیت سنگھ نے اس مہم کی قیادت کی، جیت بھی حاصل کی اور دشمن کو ہرا کے اس کے گولہ بارود پر بھی قبضہ کر لیا۔
انہوں نے دعویٰ کیا کہ ستلج سے متصل علاقہ ہمیشہ سے دہلی حکومت کے کنٹرول میں رہا ہے اور اب جب کہ دہلی کے تخت پر انگریز قابض ہیں تو انگریزوں کو یہ علاقہ انگریزوں کو دینا چاہیے۔
مارچ 1808 ہندوستان کے گورنر جنرل لارڈ منٹو نے لکھا: "اگرچہ اصولی طور پر ہم دہلی کی ریاستوں کے ساتھ معاملہ کرتے ہیں، جن کے ساتھ ہم اتحاد کی حدود سے باہر بھٹک چکے ہیں، لیکن ہم تنازعات اور مصیبت میں منصفانہ طریقے سے نمٹتے ہیں اور اپنا وجود برقرار رکھتے ہیں۔
تب اہالیان لاہور کو رنجیت سنگھ کی شکل میں ایک وسیلہ نظر آیا، چنانچہ معززین لاہور نے رنجیت سنگھ کو خطوط لکھے کہ لاہور آکر حکومت سنبھالے۔
یہاں کے حکمرانوں کی نااہلی سے افغانستان کے حالات نے ایک ایسا موڑ دیا کہ سکھ افغان صوبوں کو سکھ سلطنت یعنی بالائی ہندوستان سے ملانے میں کامیاب ہو گئے۔
اس دوران اور بہت سے جنگ جو افراد نے سکھوں کے خلاف بغاوت کی اور خالصہ فوج کے ساتھ معرکے لڑتے رہے، زمان خان اور سید علی الہاشمی عرف لوتن شاہ جھنگوی نے یکے بعد دیگرے 4 معرکے لڑے لیکن کامیاب نہ ہوسکے، تاہم سکھوں نے راولپنڈی پر مکمل طور پر قبضہ کرلیا ۔
دوسری طرف سکھ فوج کی کمان ایک پرجوش اور پرجوش جنرل فولا سنگھ کے پاس تھی جس نے پنتھ کے نام پر لڑنے اور مرنے کے لیے تیار خودکش دستے کی کمانڈ بھی کی تھی۔
یکم نومبر 1887کو تمام علاقہ برطانوی انڈیا کا حصہ قراردے دیا گیا ژوب ایجنسی 1890میں قائم کی گئی اور موسیٰ خیل کے علاقے اس سے منسلک کیے گئے۔
حیاتیاتی نظام کو چرنے ، کانٹے اور جھاڑیوں کو جلانے کی لکڑی اور اڑیال اور مارخور کے بچوں کو پکڑنے اور پالتو جانوروں کے طور پر بیچنے اوران کے شکار ٹرافی بنانے اور کھیل سے خراب ہورہا ہے۔
جبکہ کرکنہ گڑگوجی اور اندڑ پور کے علاقوں میں بزدار بلوچ کے قبائل آباد ہیں موسی خیل قدرتی طور پر ایک سر سبز و شاداب علاقہ ہے اس میں گنے گنے جنگلات پائے جاتے ہیں یہاں کے قدرتی پہاڑی میوے بہت مشہور ہیں جیسے گرگلے ، پمنے ، شنے شننی ، اووری ، ہیلنی ، کرکنڑی ، کروسنڈے اور تووت بکثرت پائے جاتے ہیں ،
کچھ اقسام میں غیر معمولی صلاحیت تخلیق نو کی رکھتی ہیں خاص طور پر کیکر ، کاکڑی سنگی، اولیا مزوجینااور ججوبہ چودہ دودھ پلانے والی اقسام 32پرندوں کی قسمیں 7رینگنے والےجانوروں کی قسمیں اور 4جل تاپھا اور 6تتلیوں کی اقسام ریکارڈ کی گئی ہیں۔
سادات غرشین کی اکثریت راڑہ شم میں قیام پذیر ھے راڑہ شم ایک تاریخی علاقہ ھے ،انگریز کے دؤر میں 1943,1945, تک سردار دوست محمد شاہ صاحب ژوب لورالائی کے پولیٹیکل ایجنٹ ڈی سی تعینات تھے ،اس زمانے میں بھی راڑہ شم میں پرائمری سکول اور ڈاکخانہ موجود تھا ،
غازی ساونڑ شہید اور عبدالرحمان ایسوٹ شہید جیسے شیروں کا تعلق بھی ضلع موسی خیل سے ہے غازی ساونڑ نے انگریزوں کی غلامی سے نہ صرف انکار کیا تھا بلکہ انگریزوں کا جینا حرام کیا تھا ۔
ان درجہ بندیوں کے لیے مختلف زبانوں کی مشترک خصوصیات کی بنا پر اندازہ لگایا جاتا ہے کہ کسی زبان کی پیدائش و ترقی کس قدیم زبان سے ہوئی ہے۔
ایتھنولوگ خاندان بندی میں قدیم امریکی زبانوں کو علاحدہ علاحدہ خاندانوں میں رکھا گیا ہے مگر اس مضمون میں قدیم امریکی زبانوں کو ایک ہی خاندان میں دکھایا جائے گا مگر قدیم امریکی زبانوں کی یہ خاندان بندی اس بنیاد پر نہیں ہے کہ وہ ایک مشترک قدیم زبان سے نکلے ہیں بلکہ یہ صرف آسانی کے لیے کیا گیا ہے۔
اس لیے یہاں اگرچہ ہم قدیم امریکی زبانوں کو یہاں برقرار رکھتے ہیں مگر یاد رہے کہ یہ ایک خاندان نہیں بلکہ بے شمار خاندانوں کی ایک درجہ بندی ہے جس کی تفصیل آپ قدیم امریکی زبانوں میں دیکھ سکتے ہیں۔
تقسیم بنگال 1905ء کی ہندوؤں نے جس انداز اور شد و مد سے مخالفت کی اور انگریزی سرکار کے خلاف عدم تعاون کی تحریک شروع کر دی اس نے جنوبی ایشیا کے مسلمانوں کو اس پر مجبور کر دیا کہ وہ اپنے پیدائشی آئینی اور قانونی حقوق اور مفادات کو تحفظ دلانے کے لیے کوئی ٹھوس لائحہ عمل اختیار کرے۔
مزید برآں جب جولائی 1906ء میں انگریز سرکار کی طرف سے ہندوستان میں منٹو مارلے اصلاحات متعارف کرانے کا عندیہ دیا گیا تو نواب محسن الملک، نواب وقار الملک اور دیگر مسلم زعما نے اس موقع سے بھرپور فائدہ اٹھاتے ہوئے مسلمانوں کا ایک نمائندہ وفد انگریز وائسرائے کے پاس بھیجنے کے انتظامات بلا تاخیر شروع کر دیے تاکہ متوقع اصلاحات میں مسلمانوں کے حقوق اور تحفظ کو یقینی بنایا جا سکے۔
جب انگریز ہندوستان کا حکمران بنا تھا، مسلمانوں کی تاریخ میں یہ پہلا موقع تھا، کہ پورے ہندوستان سے 35 ) مسلم زعما اور عمائدین پر مشتمل ایک نمائندہ وفد نے انگریز وائسرائے لارڈ منٹو سے شملہ میں ملاقات کی۔
ان میں نواب محسن الملک، نواب وقار الملک، سید حسین بلگرامی، آفتاب احمد خان، سر محمد یعقوب، حاجی محمد اسماعیل، سر سلطان محمد آغا خان سوم، سید امیر علی اور ایم۔